《隩草戊戌1654仲冬和韵 其五》
清代·沈光文

一自椎秦后，同人在海山。
冠裳不可毁，节义敢轻删。
受冻频坚骨，撄霜茂长颜。
南阳高卧稳，罔识世途艰。

作者简介：（?—1673）明末清初浙江鄞县人，字文开，一字斯庵。明贡生，南明永历时，官太仆寺卿。后隐居台湾，与韩文琦等结诗社，所作诗称《福台新咏》。有《花木杂记》、《古今体诗》及文集。